CONSILIUL LOCAL AL ORASULUI PANTELIMON ANEXA NR.2

SERVICIUL ADMINISTRATIV SI TRANSPORT LA HCI. NR. ……

**REGULAMENTUL**

De organizare si desfasurare a activitatii de transport in regim de taxi si in regim de inchiriere

**CAPITOLUL 1**

**Dispozitii generale**

Art. 1-(1) Transportul de persoane si bunuri in regim de taxi si transportul in regim de inchiriere reprezinta o modalitate de a satisface nevoia de mobilitate atat a locuitorilor municipiului, cat si a celor aflati in tranzit.

 (2) Serviciile de transport in regim de taxi sau de transport in regim de inchiriere, ca servicii de utilitate publica, se organizeaza de catre autoritatile administratiei publice locale pe raza administrativ-teritoriala respectiva.

Art. 2- In sensul legii si a prezentului regulament urmatorii termeni se definesc astfel:

a) afisaj client – indicator alfanumeric al taximetrului care are rolul de a afisa, in mod lizibil pentru client, in mod succesiv, indicatii privind pretul prestatiei efectuate pana la momentul respectiv si, in mod continuu, pozitia de functionare in care este taximetrul in acel moment, precum si tariful aplicat;

b) aparat de taxat – aparat cu functii metrologice si fiscale, compus dintr-un taximetru si un aparat de marcat electronic fiscal, care, montat la loc vizibil pentru client, calculeaza si afiseaza pretul de plata, emite un bon client la sfarsitul cursei si memoreaza datele privind activitatea taxiului, in scopul supravegherii sale fiscale. Aparatul de taxat trebuie sa emita si alte documente, conform reglementarilor in vigoare si prevederilor legii;

c) autorizatia pentru efectuarea transportului in regim de taxi sau a transportului in regim de inchiriere, denumita in continuare autorizatia de transport – document eliberat in conditiile legii de autoritatea de autorizare, care atesta faptul ca un transportator este autorizat sa execute transportul respectiv si poate participa la atribuirea in gestiune a serviciului de transport in regim de taxi sau de transport in regim de inchiriere, dupa caz;

d) autoritatea de autorizare – compartimentul sau serviciul de transport din cadrul primariei localitatii licentiat in acest scop de Autoritatea Nationala de Reglementare pentru Serviciile Comunitare de Utilitati Publice (A.N.R.S.C), in conditiile legii;

e) autorizatie taxi – copie conforma a autorizatiei de transport in regim de taxi, care da dreptul transportatorului autorizat de a utiliza un autovehicul, detinut de acesta in conditiile legii, pentru efectuarea serviciului de transport de persoane, marfuri sau bunuri in regim de taxi;

f) bon client – bonul fiscal privind pretul transportului de persoane, marfuri sau bunuri in regim de taxi, emis numai de aparatul de marcat electronic fiscal, cu ocazia finalizarii cursei, care cuprinde detalierea datelor referitoare la acest transport si care constituie singurul document justificativ pe baza caruia taximetristul incaseaza si clientul executa plata prestatiei respective;

g) cheie electronica – cheie dotata cu memorie electronica, folosita pentru identificarea soferului de taxi, colectarea datelor si pentru programarea tarifelor;

h) client – persoana care a angajat, direct sau prin dispecer taxi, executarea transportului unor persoane sau al unor marfuri ori bunuri, dupa caz, in numele careia taximetristul executa transportul si incaseaza pretul transportului, in conditiile legii;

i) copie conforma – document eliberat de autoritatea administratiei publice locale pe baza autorizatiei de transport, pentru fiecare vehicul detinut in proprietate sau in temeiul unui contract de leasing, pe care il va utiliza in transport in regim de taxi sau in transportul in regim de inchiriere, dupa caz, pe baza contractului de atribuire in gestiune;

j) cursa – deplasarea executata cu taxiul pe un traseu comandat sau acceptat de client, la care punctul de inceput este locul imbarcarii sau locul acceptat, dupa caz, iar punctul de finalizare este locul destinatiei;

k) dispecerat taxi , denumit in continuare despicerat – activitate conexa transportului in regim de taxi, care preia telefonic sau prin alte mijloace si transmite comenzile clientului prin statia radio de emisie-receptie catre taximetrist;

l) fiscalizarea memoriei electronice – identificarea memoriei electronice fiscale a aparatului de taxat si a transportatorului autorizat, care este detinatorul legal al autorizatiei taxi pentru autovehiculul detinut in conditiile legii si pe care este montat aparatul respectiv;

m) gestiunea delegata – forma de atribuire prin concesionare a serviciului de transport public local prin care autoritatile administrative publice locale transfera unuia sau mai multor operatori de transport rutier sau transportatori autorizati cu capital public, privat sau mixt sarcinile si responsabilitatile proprii cu privire la prestarea propriu-zisa a serviciului, precum si la exploatarea, intretinerea, reabilitarea si mordernizarea bunurilor proprietate publica aferente sistemului de transport public local, in baza unui contract de delegare a gestiunii;

n) lampa taxi – caseta luminata, montata pe cupola taxiului, perpendicular pe axa longitudinala, care pe laturile fata si spate, alaturi de inscrisul central TAXI, contine lampi care indica pozitia <<Liber>> sau <<Ocupat>> a taxiului si care trebuie sa fie vizibile de la o distanta de minimum 100 de metri;

o) loc de asteptare a clientilor – spatiu special amenajat si semnalizat corespunzator de catre autoritatea administratiei publice locale, cu avizul politiei rutiere, avand un numar de locuri prestabilit pentru stationarea taxiurilor in asteptare in pozitia <<Liber>>;

p) memorie electronica fiscala – componenta a aparatului de marcat electronic fiscal, care poate inmagazina, pe baza de program, date privind activitatea taxiului, continute in bonul client, in conditii de neconvertibilitate, inaccesibilitate si securitate;

q) raportul taximetristului – raport de control nefiscal, continand date de natura nefiscala, corespunzatoare activitatii unui taximetrist, cuprinse in raportul fiscal de inchiriere zilnica, in conditiile in care in perioada de 24 de ore a unei zile au activat pe taxi si alti taximetristi;

r) sigiliu fiscal – sigiliu aplicat pe carcasa aparatului de taxat sau a aparatului de marcat electronic fiscal, daca acesta functioneaza in carcasa separata, si pe memoria electronica fiscala, in scopul de a nu permite fara desigilare accesul la memoria electronica fiscala;

s) sigiliu de protectie – sigiliu aplicat la loc vizibil pentru protectia cablajului de conectare a aparatului de taxat, protectie ce nu poate fi inlaturata fara desigilare;

t) sigiliu metrologic – sigiliu aplicat pe taximetru in scopul de a nu permite fara desigilare accesul la operatiuni privilegiate;

u) taxi – autovehicul din categoria autoturisme cu pana la maximum 5 locuri, inclusiv locul conducatorului auto, sau autovehicul de transport de marfuri cu o masa maxima totala autorizata care nu depaseste 3,5 tone, care, pe baza autorizatiei taxi, poate executa transport de persoane, marfuri sau bunuri in regim de taxi;

v) taximetru – dispozitiv, parte a aparatului de taxat, cuplat la un generator de semnale de distanta cu care constituie un mijloc de masurare.

Art. 3- (1) Serviciile de transport public local in regim de taxi sau in regim de inchiriere fac parte din sfera serviciilor comunitare de utilitate publica, se desfasoara sub controlul, conducerea sau coordonarea autoritatilor administratiei publice locale – Primaria Orasului Pantelimon prin Serviciul Public de Gospodarie Comunala si Transport si se efectueaza numai de catre transportatori autorizati de catre autoritatea de autorizare.

 (2) – In cadrul atributiilor de coordonare a activitatilor privind transportul in regim de taxi sau transportul in regim de inchiriere, Serviciul Public de Gospodarie Comunala si Transport, emite reglementari referitoare la:

a) regulamentul de organizare si executare a transportului de persoane, marfuri sau bunuri pe teritoriul localitatii respective, in conformitate cu reglementarile generale in vigoare;

b) nivelul tarifelor de distanta maximale, in cazul transportului de persoane in regim de taxi;

c) programele de lucru obligatorii in functie de fluctuatia cerintelor de transport zilnice;

d) asigurarea continuitatii serviciului pe durata celor 24 de ore ale zilei;

e) interdictiile si restrictiile privind activitatea in regim de taxi si in regim de inchiriere;

f) locurile de asteptare a clientilor sau de stationare a taxiurilor;

g) obligatiile transportatorilor autorizati, ale dispeceratelor taxi, ale taximetristilor si ale clientilor privind desfasurarea serviciului de transport;

h) controlul activitatii autovehiculelor pe traseu;

i) taxele si impozitele locale ce se impun;

j) norma privind gradul de asigurare a numarului de locuri de asteptare a clientilor in raport cu numarul de autorizatii taxi emise, stabilite prin studii de specialitate;

k) alte prevederi necesare bunei organizari si executari a serviciilor de transport in regim de taxi sau de transport in regim de inchiriere.

Art. 4.- (1) Transportatorii autorizati sunt persoanele fizice, asociatiile familiale sau persoanele juridice inregistrate la registrul comertului pentru a desfasura activitati de transport cu vehicule rutiere care detin autorizatia de transport privind transportul in regim de taxi sau transportul in regim de inchiriere, eliberata de Serviciul Public de Gospodarie Comunala si Transport, in conditiile legii.

 (2) Transportatorul inregistrat ca asociatie familiala sau persoana fizica autorizata va fi autorizata in conformitate cu prevederile legii nr. 300/2005 privind organizarea si desfasurarea unor activitati economice de catre persoane fizice.

Art. 5- (1) Transportul in regim de taxi este serviciul de transport public de persoane, bunuri sau marfuri asigurat contra cost, pe baza de bon client.

 (2) Transportul in regim de inchiriere este serviciul de transport public de persoane asigurat contra cost, pe baza de contract, achitat integral.

 (3) Transportul in regim de taxi sau transportul in regim de inchiriere se realizeaza numai cu autovehicule detinute de catre transportatorii autorizati, cu titlu de proprietate sau in temeiul unui contract de leasing.

 (4) Transportatorul autorizat, persoana fizica, poate executa transport in regim de taxi cu un singur autovehicul detinut, cu titlu de proprietate sau in temeiul unui contract de leasing, de catre acesta sau de catre sotul/sotia acestuia, dupa caz.

 (5) Transportatorul autorizat, asociatie familiala, poate executa transport in regim de taxi, utilizand un numar de autovehicule, detinute cu titlu de proprietate sau in temeiul unui contract de leasing de catre membrii asociatiei, cel mult egal cu numarul membrilor care practica taximetria, detinatori ai unui atestat de pregatire profesionala.

 (6) Un transportator autorizat, persoana juridica, executa un serviciu de transport in regim de inchiriere atunci cand pune la dispozitia clientului un autoturism cu conducator auto, pe baza de contract.

 (7) Un operator economic executa un serviciu de inchiriere de autoturisme atunci cand pune la dispozitia clientului un autoturism fara conducator auto, pe baza de contract.

Art. 6 – (1) Reprezentarea si protectia intereselor profesionale ale transportatorilor autorizati, dispecerilor taxi si ale taximetristilor se realizeaza prin camerele taximetristilor si celelalte asociatii profesionale reprezentative, constituie conform Ordonantei Guvernului nr.26/2000 cu privire la asociatii si fundatii, aprobata cu modificari si completari prin Legea nr.246/2005, denumite in continuare asociatii reprezentative.

 (2) Asociatiile reprezentative asigura reprezentarea intereselor profesionale ale membrilor in relatiile cu autoritatile administratiei publice, cu alte autoritati si cu organisme interne si internationale.

 (3) Asociatiile reprezentative participa, cu caracter consultativ, la intocmirea de catre autoritatile administratiei publice a reglementarilor de organizare a serviciului de transport in regim de taxi.

**CAPITOUL 2**

**Conditii privind autorizarea transportului in regim de taxi sau a transportului in regim de inchiriere**

 Art. 7. – Transportul in regim de taxi sau transportul in regim de inchiriere se poate executa numai de transportatori autorizati.

Art. 8. – **Autorizatia de transport** se elibereaza de catre autoritatea administratiei publice locale prin Serviciul Public de Gospodarie Comunala si Transport pe durata nedeterminata si este valabila cu conditia vizarii acesteia la fiecare 5 ani de catre acesta, odata cu verificarea indeplinirii conditiilor care stau la baza emiterii unei astfel de autorizatii.

Art. 9. – (1) Autorizatia de transport in regim de taxi sau autorizatia de transport in reigm de inchiriere, copie conforma, se elibereaza de Serviciul Public de Gospodarie Comunala si Transport pentru transportatorii care isi au sediul sau domiciliul, dupa caz, pe raza administrativ-teritoriala a Orasului Pantelimon, pe baza unei documentatii care trebuie sa contina urmatoarele:

a) cererea transportatorului pentru eliberarea tipului de autorizatie de transport;

b) copie de pe certificatul de inregistrare la registrul comertului ca transportator, respectiv persoana fizica autorizata, asociatie familiala autorizata sau persoana juridica, dupa caz;

c) dovada indeplinirii conditiei de capacitate profesionala, respectiv:

1. copie de pe certificatul de competenta profesionala a persoanei desemnate, definita in Ordonata de urgenta a Guvernului nr.109/2005 privind transporturile rutiere, aprobata cu modificari si completari prin Legea nr. 102/2006, cu modificarile ulterioare, pentru transportatorul persoana juridica sau asociatie familiala;

2. copie de pe atestatul profesional al taximetristului care este transportator persoana fizica autorizata;

d) dovada indeplinirii conditiei de onorabilitate, respectiv:

1. cazierul judiciar al persoanei desemnate, din care sa rezulte ca aceasta:

- nu a fost condamnata pentru infractiuni de natura comerciala;

- nu a fost condamnata pentru infractiuni privind conditiile de plata si de angajare, perioadele de conducere si de odihna ale conducatorilor auto, siguranta rutiera, siguranta vehiculului rutier sau a persoanelor transportate, protectia mediului;

- nu a fost condamnata pentru infractiuni de talharie, crima si viol;

2. avizul medico-psihologic care atesta ca persoana desemnata este apta pentru a ocupa o functie care concura la siguranta circulatiei, obtinut in conditiile Ordonantei de urgenta a Guvernului nr.109/2005, aprobata cu modificari si completari prin Legea nr.102/2006, cu modificarile ulterioare. In cazul transportatorului autorizat, persoana fizica, avizul medico-psihologic valabil este cel mai emis pentru conducatorul auto, care va fi si persoana desemnata;

3. cazierul fiscal al transportatorului, daca acesta este operator economic;

4. **declaratie pe propria raspundere** privind perioadele in care transportatorul a mai executat servicii de transport in regim de taxi sau de transport in regim de inchiriere, dupa caz, cu mentionarea intervalelor cand a avut interdictii si motivul acestora;

e) dovada indeplinirii capacitatii financiare, respectiv:

1. **declaratie pe propria raspundere** a transportatorului ca poate asigura spatiile necesare pentru parcarea tuturor autovehiculelor cu care va desfasura transportul in regim de taxi sau transportul in regim de inchiriere, spatii detinute in proprietate sau prin contract de inchiriere;

2. **declaratie pe propria raspundere** a transportatorului ca acesta detine sau are capacitatea financiara de a detine un numar de autovehicule, pe tipuri, in proprietate sau in temeiul contractelor de leasing, pe care le va utiliza in realizarea serviciului de transport, precizand care sunt criteriile de departajare stabilite la art. 14 alin. (6) pe care le poate indeplini, pe fiecare autovehicul si pe numere de circulatie, daca este posibil;

f) actul de proprietate al autovehiculului sau contractul de leasing, unde este cazul.

(2) Toate copiile solicitate se autentifica pentru conformitate de catre functionarul desemnat al Serviciului Public de Gospodarie Comunala si Transport.

(3) In cazul transportului in regim de taxi, autorizatia de transport se elibereaza pentru transport de persoane in regim de taxi sau pentru transport de marfuri ori pe bunuri in regim de taxi, dupa caz, de catre Serviciul Public de Gospodarie Comunala si Transport.

(4) Orice modificare a uneia sau mai multor conditii de acordare a autorizatiei de transport se va comunica prin declaratie pe propria raspundere a transportatorului autorizat, inaintata Serviciul Public de Gospodarie Comunala si Transport, in maximum 30 de zile de la data modificarilor respective.

Art. 10. – (1) **Autorizatia de transport,** eliberata transportatorului de catre autoritatea de autorizare, este unica, netransmisibila si confera transportatorului autorizat dreptul de a participa la procedura de atribuire in gestiune de catre autoritatea respectiva a executarii serviciilor de transport in regim de taxi sau de transport in regim de inchiriere. Modelul si dimensiunile autorizatiei este stabilit in **Anexa nr. 1.**

 (2) Pe baza autorizatiei de transport, transportatorul autorizat poate participa la procedura de atribuire in gestiune a executarii unui serviciu de transport, prin care i se poate elibera cate **o copie conforma** a autorizatiei de transport pentru fiecare vehicul detinut in proprietate sau in temeiul unui contract de leasing, pe care il va utiliza in transportul in regim de taxi sau in transportul in regim de inchiriere, dupa caz, pe baza contractului de atribuire in gestiune.

 (3) **Autorizatia taxi** sau orice **copie conforma** contine denumirea localitatii de autorizare, denumirea transportatorului autorizat, astfel cum este inregistrat la registrul comertului, termenul la care expira viza de valabilitate a autorizatiei de transport, numarul de circulatie al autovehiculului pentru care este eliberata si numarul de ordine al acesteia, astfel cum a fost atribuit conform Registrului special de atribuire a copiilor conforme, pe tipuri de transport, detinut de Serviciul Public de Gospodarie Comunala si Transport. Modelul si dimensiunile autorizatiilor sau a copiilor conforme sunt stabilite in **Anexele nr. 2 si 3.**

 (4) **Autorizatia taxi** sau orice **copie conforma** este unica si netransmisibila de la un transportator autorizat la alt transportator sau persoana fizica, asociatie familiala, precum si de la un autovehicul la altul. Se interzice transportatorului autorizat caruia i s-a atribuit in gestiune executarea serviciului de transport in regim de taxi sau de transport in regim de inchiriere sa transmita autorizatiile taxi sau copiile conforme, sub orice forma, altui transportator autorizat, transportator sau oricarei alte persoane, pentru a fi utilizate in executarea transportului respectiv.

 (5) Transportatorul autorizat poate sa isi inlocuiasca, la cerere, autovehiculul detinut in conditiile art. 5 alin. (3), pentru care a obtinut o autorizatie taxi sau o copie conforma, dupa caz, cu un alt autovehicul detinut in aceleasi conditii, care indeplineste criteriile de departajare prevazute la art. 14 alin. (6) cu cel putin acelasi punctaj pe care autovehiculul inlocuit l-a obtinut la data atribuirii autorizatiei taxi sau copiei conforme respective, in urmatoarele cazuri:

a) autovehiculul nu mai poate fi utilizat datorita uzurii fizice, morale, deteriorarii sau furtului;

b) autovehiculul a fost casat;

c) autovehiculul a fost instrainat;

d) autovehiculul inlocuitor are o vechime mai mica si obtine un punctaj superior pentru criteriile de departajare pe care le indeplineste.

 (6) Pe baza cererii de inlocuire prevazute la alin. (5), Serviciul Public de Gospodarire Comunala si Transport va elibera o noua autorizatie taxi sau copie conforma, precum si ecusoanele corespunzatoare, cu respectarea prevederilor privind vechimea autovehiculului, achitand de fiecare data contravaloarea acestora.

 (7) Acelasi autovehicul nu poate fi autorizat in aceeasi perioada ca autovehicul destinat transportului in regim de taxi, transportului in regim de inchiriere sau ca autovehicul pentru scoala.

Art. 11. – (1) Autorizatia taxi sau orice copie conforma a autorizatiei de transport se elibereaza de catre Serviciul Public de Gospodarire Comunala si Transport, daca a fost atribuita in cadrul procedurii de atribuire a gestiunii serviciului, dupa depunerea urmatoarelor **documente in copie:**

a) **autorizatia de transport;**

b) **certificatul de inmatriculare** si cartea de identificare a autovehiculului din care sa rezulte ce acesta este detinut de catre transportatorul autorizat respectiv in proprietate sau in temeiul unui contract de leasing;

c) **certificatul de agreare** emis de Regia Autonoma <<Registrul Auto Roman>> (R.A.R.), numai pentru autovehicululul utilizat in transportul in regim de taxi;

d) **declaratia pe propria raspundere** privind criteriile de departajare prevazute la art. 14 alin. (6), pe care autovehiculul respectiv le indeplineste;

e) **declaratia pe propria raspundere** privind modul in care este asigurata dispecerizarea si la ce dispecerat taxi este arondat transportatorul autorizat, in cazul transportului de persoane in regim de taxi.

 (2) Pentru autovehiculele detinute in proprietate de catre transportatorul autorizat, copia conforma se atribuie numai pentru acelea care sunt inmatriculate in judetul Ilfov.

 (3) Pentru autovehiculele detinute in temeiul unui contract de leasing de catre transportatorul autorizat, copia conforma se atribuie indiferent unde sunt inmatriculate acestea.

 (4) In cazul transportului de persoane in regim de taxi, copia conforma, numita autorizatie taxi, se va atribui pentru prima data pentru o perioada de 5 ani, numai pentru autoturismele **care nu depasesc vechimea de 5 ani** de la data fabricatiei, alocandu-se cu aceasta ocazie si numarul de ordine.

 (5) O autorizatie taxi atribuita pentru prima data pentru un autovehicul se va prelungi, la cerere, o singura data, pentru 5 ani, cu mentinerea obligatorie a aceluiasi numar de ordine, numai daca in acel moment autoturismul nu depaseste vechimea de 10 ani de la data fabricatiei, este detinut in conditiile art. 5 alin. (3) si sunt indeplinite toate cerintele prezentului regulament privind prima atribuire.

 (6) Autorizatia taxi si orice alta copie conforma se elibereaza odata cu doua ecusoane care au aceleasi termen de valabilitate cu aceasta, cu obligatii achitarii contravalorii. Ecusoanele vor indeplini urmatoarele conditii:

- vor avea forma, dimensiunile, dimensiunile inscrisurilor si culorile astfel incat sa poata fi vizibile de la o distanta de 100 m;

- sa aiba inscrisurile in relief, pentru a nu putea fi falsificat;

- sa aiba un sistem de prindere de portiere care sa il asigure contra desprinderii cu usurinta;

- sa nu poata fi indepartate de pe portiere decat de persoana desemnata de Serviciul de transport public local de calatori Braila.

 (7) Modelul si dimensiunile ecusoanelor sunt stabilite in **Anexa nr. 4.**

Art. 12. – (1) Autorizatia taxi sau orice alta copie conforma a autorizatiei de transport se gaseste obligatoriu la bordul autovehiculului si este valabila numai in prezenta ecusoanelor si a urmatoarelor documente, dupa caz:

a) certificatul de inmatriculare a autovehiculului cu anexa privind inspectia tehnica periodica valabila;

b) copia certificatului de agreare privind utilizarea autovehiculului in cazul transportului in regim de taxi, emis de R.A.R. prin reprezentantele sale;

c) asigurarea persoanelor, a bunurilor acestora si a marfurilor transportate, pentru riscurile ce cad in sarcina transportatorului autorizat;

d) asigurarea obligatorie de raspundere civila auto;

e) certificatul de atestare profesionala a conducatorului auto, in cazul transportului de persoane;

f) copia buletinului de verificare metrologica a taximetrului aparatului de taxat;

g) copia contractului cu dispeceratul taxi, in cazul in care taxiul trebuie sa fie dotat, conform prevederilor prezentei legi, cu statie radio emisie-receptie si este arondat unui dispecerat taxi;

h) alte documente stabilite prin lege.

 (2) Lipsa ecusoanelor sau a unuia dintre documentele prevazute la alin. (1), la controlul efectuat de autoritatile abilitate, impune retinerea autorizatiei taxi sau a copiei conforme a autorizatiei de transport, dupa caz, comunicandu-se imediat aceasta masura catre persoana desemnata de catre reprezentantul autoritatii care realizeaza controlul, pana cand se face dovada existentei si valabilitatii documentelor respective.

 (3) In cazul imposibilitatii transportatorului autorizat de a face dovada existentei sau valabilitatii ecusoanelor ori a unuia dintre documentele respective, in maximum 30 de zile, autorizatia taxi sau copia conforma respectiva se retrage, odata cu ecusoanele.

 (4) Autorizatia taxi sau copia conforma retrasa se va atribui altui transportator autorizat, in procedura de atribuire prevazuta de lege si de prezentul regulament.

Art. 13. – (1) Pe baza autorizatiilor taxi sau a copiilor conforme obtinute prin procedurile stabilite de prezentul regulament, Serviciul Public de Gospodarire Comunala si Transport va emite detinatorilor acestora **contractul de atribuire a gestiunii delegate** pentru executarea serviciului de transport in regim de taxi sau a serviciului de transport in regim de inchiriere, cu autovehiculele respective. Perioada de valabilitate a fiecarui contract de atribuire a gestiunii delegate este egala cu durata maxima de valabilitate a autorizatiilor taxi sau a copiilor conforme detinute de transportatorul autorizat, dupa caz, dar nu mai mult de 5 ani. Contractul de atribuire a gestiunii delegate poate fi reinnoit pe baza detinerii in continuare a unor autorizatii taxi sau a unor copii conforme, obtinute, dupa caz, in conditiile prezentului regulament.

 (2) Se interzice titularilor contractelor de atribuire a gestiunii delegate a serviciilor de transport in regim de taxi sau a serviciilor de transport in regim de inchiriere **sa incheie cu terti contracte de subdelegare** a serviciului de transport respectiv.

 (3) Cesionarea contractelor de atribuire a gestiunii delegate de catre titularul contractului unui alt operator economic sau transportator autorizat nu este admisa decat in cazul in care acest operator sau transportator autorizat este rezultatul divizarii sau fuzionarii titularului contractului de atribuire in gestiune, persoana juridica. Operatorul economic respectiv trebuie sa obtina, in conditiile legii, autorizatia de transport pentru a deveni transportator autorizat.

 (4) Ca urmare a divizarii sau fuzionarii, autorizatiile taxi sau copiile conforme emise de aceeasi autoritate de autorizare se impart sau se comaseaza, dupa caz, noilor operatori economici rezultati,care au obtinut autorizatie de transport in conditiile prezentului regulament.

 (5) Numarul autorizatiilor taxi sau al copiilor conforme se imparte in cazul divizarii sau se comaseaza in cazul fuzionarii, in raport de numarul de autovehicule cedate conform prevederilor contractului de divizare, respectiv preluate conform contractului de fuzionare.

 (6) Pe baza autorizatiilor taxi sau a copiilor conforme, detinute ca urmare a divizarii sau fuzionarii, contractele de atribuire a gestiunii delegate, initiale, vor fi cesionate corespunzator noilor operatori prevazuti la alin. (4), cu respectarea prevederilor alin. (5).

 (7) In cazul in care un transportator autorizat, persoana fizica autorizata, detinator al unei autorizatii taxi sau al unei copii conforme, doreste sa se transforme intr-un transportator autorizat, asociatie familiala autorizata, cu acelasi obiect de activitate, Serviciul Public de Gospodarire Comunala si Transport va transfera corespunzator autorizatia transportatorului nou infiintat, respectandu-se prevederile prezentului regulament.

Art. 14. – (1) Serviciul de transport in regim de taxi si serviciul de transport in regim de inchiriere se atribuie in gestiune delegata, prin contract de atribuire, de catre Serviciul Public de Gospodarire Comunala si Transport, transportatorilor autorizati, pe baza autorizatiei de transport corespunzatoare, emisa de catre acesta, precum si pe baza numarului de autorizatii taxi sau de copii conforme, dupa caz, obtinute prin procedura de atribuire prevazuta la alin. (5) si (6) sau prin alte proceduri prevazute in lege.

 (2) Prin contractul de atribuire in gestiune se stabilesc toate conditiile in care se desfasoara serviciul de transport concesionat, pe baza autorizatiilor taxi sau a copiilor conforme atribuite fiecarui transportator autorizat, pentru autovehiculele detinute si utilizate conform prevederilor legii.

 (3) Dovada atribuirii in gestiune pentru executarea serviciului de transport cu un autovehicul detinut este autorizatia taxi sau copia conforma a autorizatiei de transport, dupa caz, eliberata pentru aceasta, in conditiile prezentului regulament.

 (4) Serviciile de transport in regim de taxi sau de transport in regim de inchiriere se atribuie in executare transportatorilor autorizati, prin concesiune, in gestiune delegata, respectandu-se urmatoarele proceduri:

a) procedura de atribuire a autorizatiilor taxi sau a celorlalte copii conforme, dupa caz, si a ecusoanelor aferente, transportatorilor autorizati castigatori;

b) eliberarea autorizatiilor taxi sau a celorlalte copii conforme, dupa caz, in conformitate cu prevederile art. 11;

c) incheierea contractelor de atribuire in gestiune delegata a serviciului de transport in regim de taxi sau de transport in regim de inchiriere, in conformitate cu numarul autorizatiilor taxi sau al copiilor conforme atribuite si eliberate.

 (5) Serviciul Public de Gospodarire Comunala si Transport va face cunoscuta, prin mass-media locala, cu 45 de zile calendaristice inainte, data la care se va desfasura procedura de atribuire a autorizatiilor taxi. Anuntul va cuprinde informatii privind:

a) data, limita si locul unde se va desfasura procedura de atribuire a autorizatiilor taxi;

b) data, limita si locul unde se va depune documentatia necesara obtinerii autorizatiilor;

c) documentele care trebuie prezentate de transportatori pentru a fi admisi in procedura de atribuire a autorizatiilor taxi.

Depunerea cererilor solicitantilor si a documentatiei necesare se va realiza pana la 20 de zile fata de data declansarii procedurii de atribuire a autorizatiilor taxi. Dupa primirea documentelor solicitate, functionarii Serviciul Public de Gospodarire Comunala si Transport le vor verifica si le vor pune in concordanta cu evidentele proprii, vor solicita completarile necesare sau le vor respinge motivate. In ultimele 10 zile, inainte de declansarea procedurii de atribuire a autorizatiilor de transport, nu se va mai admite primirea niciunei documentatii, intervalul fiind consacrat doar rezolvarii contestatiilor.

Procedura de atribuire a autorizatiilor taxi sau a celorlalte copii conforme, dupa caz, consta in acordarea unor punctaje realizate din indeplinirea criteriilor de departajare prevazute la alin. (6), pentru fiecare autovehicul precizat in declaratia pe propria raspundere ca este detinut sau va fi detinut ca autovehicul nou, utilizat in conditiile prezentului regulament, pentru executarea serviciului de transport respectiv, declarandu-se castigatoare autovehiculele care au obtinut punctajele cele mai mari, in ordinea descrescatoare, stabilite pe grupe de autovehicule diferentiate in ordinea decrescatoare a capacitatii cilindrice a motoarelor. In conditiile in care numarul de autorizatii taxi stabilit a se atribui nu se epuizeaza, procedura va fi reluata cu transportatorii autorizati inscrisi pentru o noua procedura.

Se va avea in vedere ca transportatorii cu societati comerciale sau asociatii familiale impreuna cu membrii familiei sa nu detina in alte firme de transport cote din numarul total de autorizatii.

In cazul in care un transportator autorizat participa la procedura de atribuire cu autovehicule care urmeaza sa fie dobandite, conform declaratiei pe propria raspundere, acesta va depune la autoritatea de autorizare o scrisoare de garantie in cuantum de 5% din valoare, pentru fiecare autovehicul astfel declarat (baza de calcul va fi autoturismul Dacia Logan cu urmatoarele dotari: 2 airbeguri, ABS, aer conditionat la valoarea pietii la data depunerii cererii). Garantia se restituie corespunzator pentru fiecare autovehicul dobandit, in momentul eliberarii autorizatiei taxi conform prevederilor prezentei legi. Daca in termen de 6 luni de la data desfasurarii procedurii de atribuire in conditiile prezentei legi transportatorul autorizat nu solicita eliberarea autorizatiilor taxi pentru autovehiculele declarate detinute sau ca vor fi detinute in proprietate ori in temeiul unui contract de leasing, aceste autorizatii taxi se retrag si se va retine corespunzator garantia depusa.

 (6) Criteriile de departajare vor fi sau conform legislatiei in vigoare:

a) vechimea autovehiculului de la data fabricatiei;

b) clasificarea autovehiculului conform normelor de poluare Euro;

c) volumul portbagajului util si echiparea cu instalatie pentru aer conditionat certificate de R.A.R. prin certificatul de agreare;

d) vechimea in ani de cand transportatorul desfasoara autorizat activitatea de transport respectiva;

e) gradul de protectie a pasagerului/pasagerilor, respectiv existenta airbag-urilor pentru pasagerul din fata/pasagerii din spate certificate de RAR prin certificatul de agreare;

f) efortul investitional al transportatorului autorizat, definit pe modul de detinere, in proprietate sau in temeiul unui contract de leasing, a autovehiculelor pe tipuri;

g) posibilitatea asigurarii reale a prezentei autovehiculului in activitate de minimum 8 ore pe zi lucratoare (declaratie pe propria raspundere);

h) dotari suplimentare ale autovehiculului: dispozitiv GPS de monitorizare, dispozitiv fix de inregistrare a precizarilor facute de client, perete despartitor intre conducatorul auto si client, dispozitiv de plata prin intermediul cardului bancar certificate de R.A.R. prin intermediul certificatului de agreare.

 (7) Punctajele acordate pentru fiecare criteriu de departajare se regasesc in anexa nr. 5.

 (8) Cand un transportator autorizat renunta la una sau mai multe autorizatii taxi sau la alte copii conforme, cand acestea se retrag sau cand se majoreaza numarul lor, Serviciul Public de Gospodarire Comunala si Transport le va atribui cu prioritate transportatorilor autorizati inscrisi in listele de asteptare, prin procedura de atribuire precizata la alin. (5).

 (9) In lista de asteptare, care este publica, deschisa la Serviciul Public de Gospodarire Comunala si Transport, se poate inscrie orice transportator autorizat, o singura data.

 (10) In cazul transportatorului de marfuri sau bunuri in regim de taxi sau al transportului de persoane in regim de inchiriere, numarul de copii conforme atribuite va fi egal cu numarul de autoturisme ce desfasoara activitatea de taxi.

Art. 15. – (1) Retragerea autorizatiei de transport se realizeaza de catre Serviciul Public de Gospodarire Comunala si Transport si are drept consecinta pierderea calitatii de transportator autorizat, anularea contractului de atribuire in gestiune a serviciului de transport, precum si retragerea tuturor autorizatiilor taxi sau a altor copii conforme atribuite pe baza autorizatiei respective.

 (2) Autorizatia de transport poate fi retrasa in urmatoarele situatii:

a) transportatorul autorizat nu mai indeplineste una dintre conditiile care stau la baza mentinerii valabilitatii acesteia ori acordarea sau vizarea autorizatiei a fost realizata pe baza de documente ori de declaratii false;

b) transportatorul autorizat a folosit documente false in derularea activitatilor serviciului de transport sau a practicat in mod repetat proceduri vizand evaziunea fiscala;

c) transportatorul autorizat a incetat activitatea ca urmare a lichidarii, a falimentului sau a unei hotarari judecatoresti definitive;

d) transportatorul autorizat a depasit termenul de valabilitate a autorizatiei de transport cu mai mult de 30 de zile si nu a solicitat atribuirea vizei in termen;

e) transportatorul autorizat nu a achitat taxele datorate Serviciul Public de Gospodarire Comunala si Transport pana la 31 decembrie a anului in curs;

f) la cerere.

 (3) Autorizatia taxi sau orice alta copie conforma a autorizatiei de transport poate fi suspendata sau retrasa de catre Serviciul Public de Gospodarire Comunala si Transport numai odata cu ecusoanele atribuite.

 (4) Autorizatia taxi sau orice alta copie conforma poate fi suspendata odata cu ecusoanele aferente, pentru 1-3 luni, in urmatoarele cazuri:

a) nu mai este indeplinita cel putin una dintre conditiile atribuirii documentului;

b) a expirat valabilitatea inspectiei tehnice periodice;

c) sunt incalcate prevederile privind modul de tarifare a serviciului, care defavorizeaza clientul sau care vizeaza evaziunea fiscala;

d) au fost savarsite abateri grave sau repetate de la prevederile contractului de atribuire in gestiune a serviciului sau de la regulamentul de organizare a serviciului de transport respectiv, privind legalitatea, siguranta serviciului, calitatea si continuitatea serviciului sau protectia clientului si a mediului;

e) plata serviciului de transport in regim de taxi nu s-a realizat pe baza bonului client eliberat corespunzator;

f) transportul se efectueaza fara documentele de plata obligatorii, in cazul transportului in regim de inchiriere;

g) aplicarea pe caseta taxi sau elementele de caroserie ale taxiului a altor inscrisuri, insemne sau accesorii decat cele stabilite prin prezenta lege;

h) cand autovehiculele care executa servicii de transport in regim de inchiriere sau fac obiectul serviciului de inchiriere de autovehicule utilizeaza insemne sau dotari specifice ale autovehiculelor taxi;

i) neindeplinirea in termen a prevederilor art. 9 alin. (4).

 (5) Autorizatia taxi sau orice alta copie conforma poate fi **retrasa** in urmatoarele cazuri:

a) in cazurile prevazute la art. 12 alin. (3);

b) a fost obtinuta pe baza unor documente false;

c) daca a fost retinuta de doua ori in 12 luni consecutive;

d) daca activitatea de transport in regim de taxi cu autovehiculul respectiv a fost redusa in mod nejustificat, total sau partial, fata de prevederile contractului de atribuire in gestiune, timp de 6 luni, respectiv 12 luni consecutive, dupa cum rezulta din rapoartele memoriei fiscale depuse;

e) copia conforma si/sau ecusonul, dupa caz, au fost incredintate sau utilizate de alt autovehicul decat cel pentru care au fost atribuite;

f) daca autovehiculul executa activitate de transport pe perioada in care copia conforma este retinuta;

g) daca taxiul este dotat cu aparat de taxat nefiscalizat de catre detinatorul legal al autorizatiei taxi;

h) in cazul in care conducatorul auto nu detine atestat profesional sau atestatul obtinut are valabilitatea depasita;

i) la cerere.

 (6) Contestarea masurii de retragere a autorizatiei de transport sau a copiei conforme ca masura complementara se poate realiza folosind caile de atat prevazute in Ordonanta Guvernului nr. 2/2001 privind regimul juridic al contraventiilor, aprobata cu modificari si completari prin Legea nr. 180/2002, cu modificarile si completarile ulterioare.

Art. 16. – (1) Activitatea de dispecerat taxi poate fi executata numai pe raza orasului Pantelimon de catre orice persoana juridica, denumita in continuare dispecerat, autorizata de Serviciul Public de Gospodarire Comunala si Transport, in conditiile legii si a prezentului regulament.

 (2) Autorizatia de dispecerat taxi se poate obtine pe baza depunerii urmatoarei documentatii:

a) copie de pe certificatul de inmatriculare emis de registrul comertului;

b) declaratie pe propria raspundere a persoanei desemnate sa administreze, conform careia dispeceratul detine baza tehnica necesara, statia de emisie-receptie, frecventa radio protejata, personalul autorizat si spatiile necesare;

c) copie de pe certificatul de operator radiotelefonist al angajatilor dispeceratului taxi, eliberat de autoritatea in domeniul comunicatiilor;

d) copie de pe licenta de utilizare a frecventelor radioelectronice, eliberata de autoritatea in domeniu.

 (3) Autorizatia de dispecerat taxi se elibereaza pentru o perioada de 5 ani, cu posibilitatea prelungirii la cerere pe perioade de 5 ani in aceleasi conditii ca la emitere, si este valabila numai pe raza orasului Pantelimon.

 (4) Activitatea de dispecerat se desfasoara pe baze contractuale numai pentru transportatorii autorizati care desfasoara servicii de transport in regim de taxi, in aceeasi localitate de autorizare.

 (5) Transportatorii autorizati care executa servicii de transport in regim de taxi vor utiliza serviciile unui dispecerat in conditiile legii, pe baza de contract de dispecerizare, incheiat cu acesta in conditii nediscriminatorii.

 (6) Serviciile de dispecerat sunt obligatorii pentru toate taxiurile transportatorilor autorizati, care isi desfasoara activitatea in Orasul Pantelimon.

 (7) Contractele de dispecerat taxi incheiate cu transportatorii autorizati trebuie sa contina prevederi privind obligatiile partilor de a respecta reglementarile privind calitatea si legalitatea serviciului prestat, precum si tarifele de distanta convenite a fi utilizate.

 (8) Dispeceratul poate pune la dispozitia transportatorilor autorizati pe care ii deserveste statii radio de emisie-receptie pentru dotarea taxiurilor, pe baza de contract de inchiriere, incheiat in conditii nediscriminatorii.

Art. 17. – Autorizatia pentru activitatea de dispecerat taxi va fi retrasa de catre Serviciul Public de Gospodarire Comunala si Transport in urmatoarele cazuri:

a) autorizatia a fost eliberata pe baza unor documente false sau neconforme cu realitatea;

b) nu mai sunt indeplinite conditiile care mentin valabilitatea acesteia;

c) dispeceratul deserveste taxiuri dotate cu statii radio neinregistrate in registrul de evidenta a acestora;

d) dispeceratul deserveste autovehicule pentru care nu s-au atribuit autorizatii taxi sau detin autorizatii taxi atribuite de autoritatile de autorizare ale altor localitati;

e) dispeceratul deserveste autoturisme care realizeaza transporturi in regim de inchiriere;

f) dispeceratul impune transportatorilor autorizati deserviti practicarea unor tarife destinate controlului pietei si eliminarii concurentei;

g) la cerere.

Art. 18. – (1) Transportul in regim de inchiriere este serviciul de transport public de persoane, executat cu un autoturism cu conducator auto, pus la dispozitia clientului pe baza de contract pentru efectuarea serviciului, tarifat pe ora sau pe zi, cu plata anticipata a prestatiei contractate, pe baza de documente fiscale, conform legii. Transportul in regim de inchiriere se realizeaza pe orice traseu, la cererea expresa a clientului, cu obligatia revenirii autovehiculului in localitatea de autorizare dupa efectuarea transportului respectiv, conform contractului. Conducatorul auto trebuie, obligatoriu, se detina atestat profesional si sa fie angajat al transportatorului autorizat.

 (2) Transportatorul autorizat respectiv poate executa si serviciul de inchiriere de autoturisme fara conducator auto, pe care le pune la dispozitia clientilor pe baza de contract.

 (3) Serviciul de inchiriere de autoturisme, ca serviciu exclusiv, se poate executa de catre orice operator economic inregistrat la registrul comertului in conditiile legii, pe baza certificatului de inmatriculare emis de acesta.

 (4) In cazul executarii serviciului de inchiriere de autoturisme, clientii suporta, in afara contractului, costurile carburantilor consumati, taxele de drum, de parcare, de acces, inclusiv costul asigurarii pentru daunele produse transportatorului autorizat din cauze imputabile clientului.

 (5) In cazul executarii serviciului de inchiriere de autoturisme, transportatorul autorizat sau operatorul economic, dupa caz, nu poate inchiria autoturismul daca clientul nu face dovada ca detine toate documentele valabile pentru a avea dreptul de a conduce autoturismul respectiv. Inchirierea autoturismului fara conducator auto se va mentiona expres in contractul de inchiriere, care trebuie sa contina si prevederi privind obligatiile clientului privind restituirea vehiculului.

 (6) Pentru executarea serviciului de transport in regim de inchiriere, la bordul autoturismului trebuie sa existe:

a) copia conforma a autorizatiei de transport in regim de inchiriere, care este valabila in prezenta urmatoarelor documente: certificatul de inmatriculare a autovehiculului cu anexa privind inspectia tehnica periodica valabila, asigurarea persoanelor, a bunurilor acestora si a marfurilor transportate, pentru riscurile ce cad in sarcina transportatorului autorizat, asigurarea obligatorie de raspundere civila auto, certificatul de atestare profesionala a conducatorului auto, in cazul transportului de persoane;

b) documentul fiscal cu regim special valabil privind plata anticipata a intregului transport contractat;

c) contractul incheiat intre transportatorul autorizat si client;

d) documentele stabilite conform legislatiei in vigoare privind circulatia rutiera.

 (7) Pentru executarea serviciului de inchiriere de autoturisme, la bordul autoturismului trebuie sa existe copia conforma a certificatului de inmatriculare emis de registrul comertului, eliberata, la cerere, de catre Serviciul Public de Gospodarire Comunala si Transport pentru o durata de 5 ani. Copia conforma este valabila in prezenta urmatoarelor documente sau insemne, respectiv:

a) certificatul de inmatriculare al autoturismului cu anexa privind inspectia tehnica periodica valabila;

b) asigurarea persoanelor si a bunurilor acestora pentru riscuri ce cad in sarcina transportatorului autorizat;

c) asigurarea obligatorie de raspudere civila auto;

d) contractul de inchiriere al autoturismului si documentele de plata anticipata a serviciului.

 (8) La efectuarea controlului, in cazul lipsei documentelor sau insemnelor prevazute, se aplica prevederile art. 12.

 (9) Este interzis a se executa transport in regim de taxi cu autoturisme destinate transportului in regim de inchiriere; acestea nu trebuie sa aiba in dotare aparate de taxat sau statii radio de emisie-receptie si sa nu aiba inscrisuri, insemne, dotari si accesorii stabilite pentru taxiuri, conform prevederilor prezentei legi.

 (10) Autoturismele utilizate in efectuarea serviciului de transport in regim de inchiriere sau in efectuarea serviciului de inchiriere de autoturisme trebuie sa aiba atasate, vizibil, pe coltul stanga jos al parbrizelor fata si spate, cate un ecuson realizat si eliberat in conditiile art. 11 alin. (6) si (7), pentru intreaga perioada de valabilitate a copiei conforme.

 (11) Transportatorii autorizati sau operatorii economici, dupa caz, sunt obligati ca, pe cheltuiala proprie, sa asigure clientul pentru eventualele accidente suferite de acesta in timpul transportului, pentru cauze imputabile transportatorului, respectiv operatorului economic sau, dupa caz, conducatorului autovehiculului.

Art. 19. – Transportatorii autorizati au obligatia sa comunice in scris, in termen de 15 zile Serviciul Public de Gospodarire Comunala si Transport incetarea activitatii din initiative transportatorului sau pierderea, sustragerea ori deteriorarea autorizatiilor.

**CAPITOLUL 3**

**Desfasurarea activitatii de transport in regim de taxi si a**

**transportului in regim de inchiriere**

Art. 20. – (1) Pentru a putea practica transportul de persoane in regim de taxi sau transportul in regim de inchiriere, conducatorul auto trebuie se indeplineasca cumulativ urmatoarele conditii:

a) sa aiba permis de conducere categoria B valabil, cu o vechime de cel putin 2 ani;

b) sa detina certificat de atestare profesionala valabil eliberat de agentia Autoritatii Rutiere Romane-ARR Braila in urma promovarii unui test grila;

c) sa fie apt din punct de vedere medical si psihologic;

d) sa aiba varsta minima de 21 ani.

Art. 21. – (1) Taxiul trebuie sa ofere in exterior, prin insemne, inscrisuri, elemente de caroserie de culoare stabilita si dotari, vizibile de la distanta, informatii privind tarifele de transport aplicate, necesare atat clientului potential, cat si organelor de control si supraveghere autorizate.

 (2) Linia mediana orizontala a caroseriei, de regula sub nivelul geamului, va fi marcata pe partile laterale de o banda dubla de carouri tip sah, de culori alternative alb si negru, de dimensiuni 3 x 3 cm la autoturisme si 5 x 5 cm la celelalte vehicule.

 (3) Pentru personalizarea autovehiculului taxi in trafic, caroseria acestuia, in totalitate sau cel putin incepand cu partea de deasupra benzii dublei tip sah, va avea culoarea galbena.

 (4) Pe fiecare dintre portierele din spate sau pe portierele cabinei, in cazul transportului de marfuri sau bunuri, se va aplica cate un ecuson, definit la art. 11 alin. (6) si (7), pentru intreaga perioada de valabilitate a autorizatiei taxi. Aceasta prevedere nu se aplica la prima agreare a autovehiculului.

 (5) Dotarea exterioara a taxiului consta intr-o lampa taxi, de culoare galbena, cu inscrisul TAXI si pe fata si spate, aprinsa permanent in timpul programului de lucru si care contine doua lampi suplimentare, de culori diferite, a caror semnificatie, vazute din fata, este urmatoarea:

a) in stanga, o lampa de culoare rosie care, atunci cand este aprinsa, indica pozitia <<Ocupat>> a taxiului, respectiv exista comanda client si prestatia se tarifeaza;

b) in dreapta, o lampa de culoare verde care, atunci cand este aprinsa, indica pozitia <<Liber>> a taxiului, respectiv nu exista comanda client.

 (6) In cazul taxiurilor apartinand transportatorului autorizat, lampa taxi poate fi astfel dimensionata incat pe partile laterale, optional, sa se poata inscrie vizibil datele de identificare ale acestuia sau ale dispeceratului taxi, astfel cum sunt inregistrate la registrul comertului, si numarul de apel telefonic al dispeceratului taxi care il deserveste.

 (7) Modelul lampii taxi va fi omologat de R.A.R.

Art. 22. – Pozitiile de operare autorizate ale taxiului sunt urmatoarele:

a) pozitia <<Liber>> - pozitia in care lampa de culoare verde din lampa taxi este aprinsa permanent, iar taximetristul se afla in pozitia de functionare <<Liber>>, caz in care calculul pretului este dezactivat;

b) pozitia <<Ocupat>> - pozitia in care lampa de culoare rosie din lampa taxi este aprinsa permanent, iar taximetrul se afla in pozitia de functionare <<Ocupat>>, caz in care calculul pretului se efectueaza pe baza tarifului de pornire si a tarifului pe distanta parcursa si/sau pe durata stationarii sau a circulatiei sub viteza de comutare;

c) pozitia <<Plata>> - pozitia de functionare <<Suma de plata>> a taximetrului, caz in care pretul calatoriei este indicat si in care cel putin calculul pretului in functie de durata este dezactivat. La trecerea in aceasta pozitie se stinge lampa rosie, se aprinde lampa verde, iar aparatul de marcat electronic fiscal emite bonul client.Din pozitia <<Plata>> nu se poate trece in pozitia <<Ocupat>> sau <<Liber>> decat dupa emiterea bonului client.

Art. 23. – In cazul in care taxiul este folosit de transportatorul autorizat sau de taximetrist in alte scopuri decat transportul in regim de taxi, se instituie pozitia de operare <<Privat>>, caz in care autovehiculul poate circula numai cu aparatul de taxat in pozitia <<Liber>> si lampa taxi scoasa de pe cupola.

Art. 24. – (1) Pe portierele din fata ale taxiului se aplica inscrisuri privind valorile tarifelor de distanta (lei/km), practicate pe timp de zi si pe timp de noapte, ale caror modele si dimensiuni se stabilesc, astfel incat acestea sa fie vizibile de la minimum 5 metri.

 (2) Taxiul trebuie sa aiba afisat in interior, la loc vizibil, o lista care sa poata fi consultata de catre client, cuprinzand titularul legal al autorizatiei taxi si tarifele de distanta, de stationare si de pornire, pe timp de zi si pe timp de noapte, purtand ștampila Serviciul Public de Gospodarire Comunala si Transport, precum si un ecuson cuprinzand numele si fotografia conducatorului auto.

 (3) Orice inscrisuri sau simboluri aplicate pe partea exterioara a taxiului, care reprezinta publicitate pentru terti nu se pot mentine sau realiza fara afizul Serviciul Public de Gospodarire Comunala si Transport si nu vor fi admise daca afecteaza inscrisurile si insemnele prevazute de lege si de prezentul regulament.

 (4) Cu exceptia inscrisurilor sau a simbolurilor realizate in conditiile prevazute la alin. (3), se interzice aplicarea pe caseta taxi sau pe elementele de caroserie a altor inscrisuri si/sau insemne decat a celor aprobate prin lege si prin prezentul regulament.

Art. 25. – Transportul in regim de taxi se poate executa numai la solicitarea clientului si pe orice traseu deschis circulatiei publice.

Art. 26. – In raport cu localitatea de autorizare, transportatorul autorizat poate executa transportul in regim de taxi in urmatoarele situatii:

a) permanent, in interiorul orasului Pantelimon, la cererea clientului;

b) ocazional, intre orasul Pantelimon si alte localitati sau punct de interes, numai la cererea expresa a clientului, cu acordul taximetristului, avand obligatia revenirii in localitatea de autorizare dupa executarea cursei;

c) ocazional, intre orasul Pantelimon si alte localitati de peste frontiera, la cererea expresa a clientului si cu acordul taximetristului, cu obligatia revenirii autovehiculului in localitatea de autorizare dupa executarea cursei.

Art. 27. – Este interzis transportul persoanelor in regim de taxi pe trasee fixe prestabilite de taximetrist, care depasesc orasul Pantelimon.

Art. 28. – (1) Taxiurile au acces in conditii egale si nediscriminatorii in locurile de asteptare a clientilor, in limita locurilor vacante.

 (2) Pentru accesul in locurile de asteptare a clientilor Serviciul Public de Gospodarire Comunala si Transport va institui o taxa generala, platita de fiecare taxi autorizat, (suma este inclusa in redeventa anuala).

 (3) In lipsa locurilor de asteptare a clientilor, taxiurile pot stationa numai in locurile permise pentru autovehicule.

 (4) In conditia in care nu se pot asigura suficiente locuri de asteptare a taxiurilor se pot amenaja statii taxi, cu avizul Politiei Rutiere, care sa asigure un singur loc pentru un taxi oprit temporar pentru imbarcare sau debarcare clienti, semnalizate corespunzator si dotate cu telefon public, tablou cu numerele de telefon ale tuturor dispeceratelor taxi si indicator care, la comanda clientului, semnalizeaza luminos taximetristului aflat in miscare prezenta clientului in statie.

 (5) Pentru imbarcarea sau debarcarea unui client, taxiurile pot opri si pe drumurile publice cu restrictii privind oprirea, cu exceptia locurilor periculoase, cu conditia sa nu fie perturbata circulatia prin aceasta manevra.

 (6) In locurile de asteptare, taxiurile pot fi angajate de catre clienti dupa principiul <<primul sosit, primul plecat>>.

 (7) Se interzice stationarea taxiurilor in locurile de asteptare a clientilor situate in alta localitate decat localitatea de autorizare care a emis autorizatiile taxi ale acestora.

 (8) Este interzis ca un transportator autorizat in regim de taxi sa detina pozitia de monopol intr-o statie de asteptare a clientilor care are caracterul unui loc public.

Art. 29. – (1) Orice persoana are acces egal si nediscriminatoriu in angajarea serviciilor unui taxi aflat in pozitia <<Liber>>, stationar sau in miscare.

 (2) Angajarea serviciilor unui taxi aflat in miscare in pozitia <<Liber>> se poate realiza de catre client semnalizand vizibil.

 (3) Angajarea serviciilor unui taxi se poate realiza telefonic sau prin alte mijloace.

 (4) Pentru angajarea sau realizarea transportului persoanelor cu handicap locomotor, cu copii sub 2 ani, al persoanelor bolnave sau aflate in imposibilitatea de a se deplasa, taxiul poate opri si circula in regim special in zone unde circulatia este restrictionata, fara a afecta siguranta celorlalti participanti la trafic.

Art. 30. – Se interzice transportul pe o singura cursa a mai mult de un client.

Art. 31. – (1) Timpul in care se desfasoara o cursa este cel cuprins intre momentul inceperii cursei si momentul finalizarii acesteia.

 (2) Momentul inceperii cursei este acela in care intre client si taximetrist s-a convenit executarea acesteia si coincide cu momentul trecerii de la pozitia <<Liber>> la pozitia <<Ocupat>>.

 (3) Momentul finalizarii cursei taxiului este acela al eliberarii sale la destinatie de catre client, care coincide cu trecerea de la pozitia <<Ocupat>> la pozitia <<Liber>>, dupa emiterea bonului client de catre aparatul de taxat in pozitia <<Plata>>.

 (4) Chiar daca taxiul nu se deplaseaza, dupa trecerea in pozitia <<Ocupat>>, taximetrul afiseaza tariful de pornire si incepe inregistrarea duratei stationarii la dispozitia clientului dupa tariful orar.

Art. 32. – (1) Pe toata durata activitatii taxiurile pot fi supuse controlului in ceea ce priveste respectarea prevederilor prezentei legi de catre reprezentantii organelor de control autorizate, respectiv:

a) administratia publica locala prin Serviciul Public de Gospodarire Comunala si Transport;

b) organele fiscale locale si judetene;

c) organele de specialitate din cadrul Ministerului Economiei si Finantelor, precum si din unitatile sale teritoriale;

d) Autoritatea Rutiera Romana – ARR, prin reprezentantele teritoriale;

e) Biroul Roman de Metrologie Legala, prin reprezentantele teritoriale;

f) structurile politiei rutiere din cadrul Inspectoratului General al Politiei Romane;

g) Regia Autonoma <<Registrul Auto Roman>>, prin reprezentantele teritoriale;

h) Autoritatea Nationala pentru Protectia Consumatorilor, prin oficiile teritoriale;

i) inspectoratele teritoriale de munca.

 (2) In traficul rutier,controlul autovehiculelor se va efectua de catre reprezentantii autoritatilor mentionate la alin. (1) lit. a), c), e), g) si h), numai impreuna cu politia rutiera.

 (3) Principalele obiective ale controlului efectuat asupra taxiurilor sunt cele stabilite de reglementarile specifice, emise de organismele prevazute la alin. (1), precum si urmatoarele:

a) controlul existentei valabilitatii si utilizarii autorizatiei taxi sau a copiei conforme, dupa caz, precum si a ecusoanelor si a celorlalte documente stabilite de prezentul regulament;

b) controlul functionarii aparatului de taxat si al integritatii sigiliilor;

c) controlul corespondentei dintre indicatiile furnizate in exterior de lampa taxi si indicatiile si inregistrarile aparatului de taxat;

d) controlul respectarii prevederilor privind aplicarea tarifelor si a nivelului acestora;

e) momentul cand a fost descarcat in memorie ultimul raport fiscal de inchidere zilnica sau ultimul bon client;

f) daca clientii primesc bonul client si daca continutul acestuia este conform cu prevederile legii;

g) preluarea spre analiza si control a datelor din memoria fiscala.

 (4) Controlul efectuat in conditiile alin. (1), in timpul deplasarii taxiului in pozitia <<Ocupat>>, se efectueaza, de regula, in caz de flagrant.

Art. 33. – Este interzisa efectuarea unui transport in regim de taxi cu aparatul de taxat defect, cu lampa taxi scoasa din functiune sau fara a elibera bonul client la finalul cursei.

**CAPITOLUL 4**

**Preturi si tarife privind transportul in regim de taxi**

Art. 34. – Calculul pretului transportului in regim de taxi poate fi realizat in unul dintre urmatoarele moduri:

a) modul de calcul normal <<S>> - aplicarea simpla a tarifului este calculul pretului si se bazeaza pe aplicarea tarifului orar (lei/ora), la rularea sub viteza de comutare, si a tarifului de distanta (lei/km), la rularea cu o viteza mai mare decat viteza de comutare;

b) modul de calcul normal <<D>> - aplicarea dubla a tarifului este calculul pretului si se bazeaza pe aplicarea simultana a tarifului orar si a tarifului de distanta, pe tot parcursul calatoriei.

Art. 35. – Pretul total al unui transport in regim de taxi se compune din urmatoarele elemente:

a) in cazul transportului de persoane:

1. tariful de pornire;

2. pretul calculat prin modul normal de calcul <<S>>, pentru distanta parcursa cu viteza peste viteza de comutare si pentru timpul consumat in stationari la dispozitia clientului sau in parcurgerea unor distante sub viteza de comutare.

b) in cazul transportului de marfuri sau bunuri sunt posibile doua variante:

1. o varianta aplicabila la toate taxiurile la care pretul total calculat la lit. a) se suplimenteaza, daca este cazul, cu preturi privind prestatia efectuata de taximetrist pentru manipularea marfurilor sau a bunurilor transportate si se introduce de catre taximetrist prin tastarea numerica programabila existenta, in functie de tariful pentru manipulare stabilit, si se adauga prin actionarea tastaturii respective. Pretul suplimentar este exclus din suma de plata afisata de taximetru. Valoarea sumei de plata, care include pretul suplimentar si care se regaseste pe bonul client, poate fi afisata temporar pe afisajul client;

2. o varianta aplicabila optional pentru taxiuri a caror sarcina utila maxima autorizata depaseste o tona, pentru care pretul total se determina prin modul de calcul normal <<D>> - aplicarea dubla a tarifului, la care se poate adauga, in conditiile precizate la lit. a), pretul suplimentar in functie de tariful pentru prestatiile de incarcare/descarcare, executate de taximetrist. Tarifele suplimentare vor fi precizate in lista cuprinzand tarifele, afisata obligatoriu la bordul autovehiculului.

Art. 36. – (1) Regulile generale privind modul de stabilire a preturilor prestatiei si a tarifelor sunt urmatoarele:

a) tariful de distanta, lei/km, se stabileste in functie de caracteristicile tehnice si de capacitatea de transport maxima autorizata ale autovehiculelor respective. In cazul taxiurilor pentru transportul persoanelor se va tine seama si de nivelul confortului oferit;

b) tariful de distanta, lei/km, poate fi stabilit pentru timp de zi si pentru timp de noapte, tarif de zi intre orele 06.00 – 22.00 si tarif de noapte intre orele 22.00 – 06.00. Tariful de noapte nu va fi mai mare decat cu pana la 50% din tariful de zi;

c) pretul transportului nu este conditionat de numarul persoanelor sau de cantitatea de bunuri transportate, atata timp cat acestea nu depasesc capacitatea de transport autorizata a taxiului;

d) in cazul transportului de persoane in regim de taxi, nivelul tarifelor de distanta nu poate depasi tarifele maximale de distanta stabilite;

e) la stabilirea tarifului orar pentru fiecare taxi se va tine cont de raportul dintre tariful orar, exprimat in lei/ora, si tariful de distanta, exprimat in lei/km, care trebuie sa fie egal cu 10, care este valoarea limita a vitezei de comutare, exprimata in km/ora;

f) in cazul aplicarii duble a tarifului in cadrul transportului de bunuri in regim de taxi, pretul prestatiei creste simultan pe baza distantei parcurse si a timpului consumat, tariful aplicat fiind tarif unic pe intreaga cursa, din momentul trecerii taximetrului din pozitia de operare <<Liber>> in pozitia <<Ocupat>> si pana in momentul revenirii in pozitia initiala <<Liber>>. Aplicarea dubla a tarifului se poate efectua in cadrul transportului de marfuri sau de bunuri in regim de taxi, pentru autovehicule cu sarcina utila maxima autorizata care depaseste o tona, la care timpul de stationare la dispozitia clientului este cel putin de doua ori mai mare decat timpul de circulatie;

g) tariful de pornire va fi egal cu tariful de distanta (lei/km) aplicat;

h) tariful pentru incarcare/descarcare poate fi compus din tariful pentru operatiunile de incarcare/descarcare, mecanice sau manuale, si operatiunile de manipulare a bunurilor de catre taximetristi sau de catre manipulanti, angajati ai transportatorului autorizat. Lucrarile mecanizate de incarcare/descarcare trebuie sa aiba un tarif prestabilit pe operatiune, iar tariful pentru operatiunile manuale se convine inainte de executare cu clientul, pe baza unui tarif orar prestabilit. Intregul pret al incarcarii/descarcarii si manipularii bunurilor, daca acestea sunt executate de catre angajatii operatorului de transport, se regaseste in bonul client pe care acesta il plateste la inchiderea prestatiei.

Art. 37. – Daca in derularea cursei se constata incetarea inregistrarii valorilor in modulul fiscal, taximetristul va solicita clientului plata serviciului in limita valorii afisate de aparatul de taxat.

**CAPITOLUL 5**

**Obligatiile transportatorilor autorizati, ale dispeceratelor taxi, ale taximetristilor si ale clientilor cu privire la desfasurarea operatiunilor de transport in regim de taxi**

Art. 38. – (1) In vederea realizarii transportului de persoane, marfuri sau bunuri in regim de taxi, in conditii de siguranta, calitate si legalitate, transportatorii autorizati, dispeceratele taxi, taximetristii si clientii trebuie sa respecte obligatiile prevazute de lege, obligatiile prevazute in prezentul regulament de organizare si functionare a serviciului de transport public local de calatori, precum si cele prevazute in contractele de atribuire a gestiunii serviciului.

 (2) Principalele obligatii ale transportatorilor autorizati sunt urmatoarele:

a) sa asigure executarea serviciilor de transport in regim de taxi in conditii de legalitate, siguranta si calitate;

b) sa nu execute alte categorii de transporturi publice decat in regim de taxi, cu taxiuri agreate si avand insemnele de personalizare si identificare proprii, stabilite de prezenta lege;

c) sa nu utilizeze ca taximetristi conducatori auto care nu detin certificate de atestare a pregatirii profesionale si care nu corespund prevederilor Standardului ocupational al taximetristului, inregistrand abateri grave in cazierul de conduita profesionala;

d) sa nu incredinteze, sub nici o forma, conducerea autovehiculului taxi, pentru a realiza serviciul de transport contractat, altui taximetrist, in cazul transportatorului autorizat care este persoana fizica sau asociatie familiala;

e) sa asigure dispecerizarea activitatii;

f) sa asigure clientului si celorlalte persoane transportate beneficiul asigurarii lor, a marfurilor sau a bunurilor acestora pe toata durata transportului;

g) sa asigure posibilitatea ca taximetristul sa poata transmite la societate orice informatie referitoare la intreruperea efectuarii unei curse sau la alte evenimente referitoare la siguranta transportului ori a sa personala;

h) sa anunte autoritatea de politie, autoritatea fiscala, autoritatea de metrologie si agentia service de care depind, in caz de furt sau disparitie, in orice mod, a aparatului de taxat sau a statiei radio de emisie-receptie de pe taxi;

i) sa instiinteze in scris asociatia din care face parte taximetristul in legatura cu intreruperea contractului individual de munca sau cu sanctiunile aplicate acestuia pentru abateri disciplinare;

j) sa prezinte in termen aparatul de taxat, dupa instalarea pe taxi, la prima verificare metrologica a taximetrului, precum si ulterior la termenele scadente;

k) sa furnizeze, la solicitarea autoritatilor cu atributii de control, informatiile privind activitatea de transport desfasurata.

 (3) Principalele obligatii ale taximetristilor sunt urmatoarele:

a) sa aiba tinuta corespunzatoare, un comportament civilizat si preventiv in relatia cu clientul, respectand conduita de buna practica, conform prevederilor Standardului ocupational al taximetristului;

b) sa detina atestatul pregatirii profesionale valabil si sa il prezinte la solicitarea organelor de control abilitate de prezenta lege;

c) sa nu refuze clientul in efectuarea unei curse in interiorul localitatii si sa respecte solicitarile legale ale acestuia;

d) sa opreasca pe traseu la semnul clientului, cand se afla in pozitia de operare <<Liber>>, cu exceptia cazului cand se deplaseaza sa preia un client la comanda dispecerului sau cand conditiile de trafic nu permit aceasta manevra;

e) sa elibereze bonul client la finalul cursei, pe baza caruia va incasa contravaloarea prestatiei efectuate;

f) sa nu pretinda ca plata pentru prestatia efectuata decat suma prevazuta pe bonul client;

g) sa nu implice taxiul in mod deliberat, direct sau indirect, in activitati cu caracter infractional ori in alte acte antisociale;

h) sa anunte organele de politie, in cel mai scurt timp si cu prioritate, despre orice eveniment grav la care au participat sau au fost martori;

i) sa nu angajeze transportul unui client aflat in stare avansata de ebrietate;

j) sa transporteze clientul la destinatie pe traseul optim sau pe traseul solicitat ori convenit cu acesta;

k) sa nu incarce taxiul peste capacitatea sau gabaritul de transport autorizat;

l) sa asigure integritatea calitativa si cantitativa a marfurilor sau bunurilor transportate, in cazul in care clientul nu le insoteste pe durata transportului;

m) sa transporteze bagajele clientilor, in cazul transportului de persoane, in limitele spatiului destinat pentru acestea, fara perceperea de tarife suplimentare;

n) sa prezinte informatiile cerute sau sa faciliteze accesul organelor de control imputernicite la aparatul de taxat, pentru verificare;

o) sa nu transporte bagaje sau bunuri care sa nu permita inchiderea portbagajului, portierelor si a geamurilor;

p) sa nu execute activitatea de transport in regim de taxi fara a avea sigiliile corespunzatoare la aparatul de taxat;

q) sa nu transporte clienti pe bancheta din fata decat in cazul in care ii atentioneaza in prealabil cu au obligatia sa poarte centura de siguranta;

r) sa nu execute activitate de transport in regim de taxi fara a avea aparatul de taxat si lampa taxi in functiune pentru pozitia de operare respectiva;

s) sa se supuna controlului autoritatilor abilitate si sa prezinte la control, in timpul activitatii, documentele prevazute de prezentul regulament si de legislatia in vigoare;

t) sa poarte obligatoriu centura de siguranta cand circula fara client, in restul cazurilor portul centurii fiind optional;

u) sa nu utilizeze statia radio din dotarea taxiului pentru alarmare nejustificata, care poate genera sau favoriza tulburarea ordinii publice;

v) sa nu execute curse in afara localitatii de autorizare decat in conditiile prevazute la art. 26;

x) sa nu fumeze si sa nu utilizeze mijloacele audio/video fara acordul clientului.

 (4) Principalele obligatii ale clientilor sunt urmatoarele:

a) sa achite pretul transportului executat;

b) sa solicite, sa preia si sa pastreze bonul client la coborarea din taxi;

c) sa nu plateasca serviciile pe care le-a realizat taximetristul decat in limita sumei totale prevazute in bonul client;

d) sa nu provoace sau sa nu dezvolte stari conflictuale cu taximetristul in timpul desfasurarii cursei respective;

e) sa nu oblige sau sa nu impuna, sub orice modalitate, taximetristului sa execute transporturi cu caracter infractional sau alte acte antisociale;

f) sa acorde sprijin taximetristului in cazul agresarii sau accidentarii acestuia in timpul efectuarii transportului, anuntand imediat organele de politie in legatura cu aceste evenimente;

g) sa sesizeze primaria localitatii de autorizare si filiala judeteana a Autoritatii Nationale pentru Protectia Consumatorilor, dupa caz, in legatura cu practici neconforme ale taximetristului care le-au creat prejudicii ori au afectat calitatea serviciilor de taximetrie solicitate;

h) sa nu ocupe scaunul de langa taximetrist daca nu poarta centura de siguranta.

 (5) Principalele obligatii ale dispeceratelor taxi sunt urmatoarele:

a) dispeceratul trebuia sa tina un registru special de evidenta a elementelor de identificare a tuturor statiilor radio de emisie-receptie, aflate in dotarea taxiurilor deservite, numerelor de apel, denumirii transportatorului autorizat deservit, numarului si duratei de valabilitate ale autorizatiei taxi;

b) sa comunice, la solicitarea autoritatilor de control abilitate, informatiile solicitate privind utilizatorii serviciilor de dispecerat taxi;

c) sa nu deserveasca taxiuri dotate cu statii radio de emisie-receptie detinute ilicit sau autovehicule care executa transport in regim de inchiriere;

d) dispeceratele sunt obligate ca in momentul solicitarii serviciului de transport de catre un client, la cererea expresa a acestuia, sa il informeze in legatura cu tariful sau gama de tarife pe care le practica taxiurile deservite si sa respecte preferinta clientului;

e) sa controleze respectarea de catre transportatorii autorizati a obligatiilor ce deriva din prevederile contractelor de dispecerizare incheiate cu acestia;

f) sa nu aplice practici discriminatorii privind deservirea transportatorilor autorizati;

g) sa nu aplice practici prin care sa detina controlul asupra pietei taximetriei, sa provoace distorsiuni ale concurentei sau sa elimine concurenta, precum si practici monopoliste;

h) sa dispecerizeze numai transportatorii autorizati care desfasoara serviciul de transport in regim de taxi in aceeasi localitate de autorizare.

Art. 39. – In cazul efectuarii serviciului de transport in regim de inchiriere, precum si a serviciului de inchiriere de autovehicule, obligatiile prevazute la art. 38 alin. (2)-(4) si aplica in mod corespunzator.

**CAPITOLUL 6**

**Sanctiuni si contraventii**

Art. 40. – Constituie contraventii faptele savarsite, consemnate si stabilite prin art. 55 din Legea nr. 38/2003 modificata si completata de Legea nr. 265/2007. Ele vor fi constatate de catre salariatii Serviciului de transport public local de calatori Pantelimon, de catre imputerniciti ai Primariei Orasului Pantelimon si de reprezentantii imputerniciti ai autoritatilor prevazute la art. 32 alin. (1) din prezentul regulament. Reprezentantii imputerniciti vor aplica si sanctiunile.

Art. 41. - (1) Pe langa sanctiunile prevazute, se dispun si masuri administrative, ca sanctiuni complementare, privind retinerea, suspendarea, retragerea sau anularea, dupa caz, a unor autorizatii, copii conforme, atestate profesionale sau contracte consemnate si stabilite prin art. 56 si art. 561 din Legea nr. 38/2003 modificata si completata de Legea nr. 265/2007.

Art. 42. – Impotriva procesului-verbal de constatare a contraventiei se pot folosi caile de atac prevazute in Ordonanta Guvernului nr.2/2001 privind regimul juridic al contraventiilor, aprobata cu modificari si completari prin Legea nr. 180/2002, cu modificarile si completarile ulterioare.